Synthwave
Το **Synthwave** που καλείται και outrun, retrowave ή futuresynth  είναι είδος ηλεκτρονικής μουσικής  επηρεασμένο από τις ταινίες και τα βιντεοπαιχνίδια της δεκαετίας του '80. Ξεκινώντας στα μέσα της δεκαετίας του 2000, το είδος αναπτύχθηκε από διάφορες κοινότητες του διαδικτύου, αυξάνοντας τη δημοτικότητά του στις αρχές του 2010. 

Η μουσική αλλά και τα εξώφυλλα των δημιουργών έχουν επηρεαστεί από τον ρετροφουτουρισμό, προσπαθώντας να εξομοιώσουν το στυλ των ταινιών επιστημονικής φαντασίας, δράσης και τρόμου της δεκαετίας του '80. Για αυτό το λόγο πολλοί άνθρωποι συγχέουν αυτό το είδος με το κυβερνοπάνκ (μουσική). Μέσα από αυτό το είδος εκφράζεται η νοσταλγία των καλλιτεχνών για την κουλτούρα εκείνης της εποχής.

Στυλ
----

Το Synthwave εμπνεύστηκε από πολλές ταινίες, video games, και κινούμενα σχέδια του '80, καθώς και συνθέτες όπως o Ζαν-Μισέλ Ζαρ  ,o Τζώρτζιο Μορόντερ, ο Τζον Κάρπεντερ, ο Βαγγέλης Παπαθανασίου, o Γιαν Χάμερ, o Χάρολντ Φάλτερμάγιερ και οι Tangerine Dream,    Ωστόσο, το είδος προέκυψε από την house, την synth και τη nu-disco.

Το όνομα «outrun» προέρχεται από το αγωνιστικό παιχνίδι arcade *Out Run*, το οποίο ήταν γνωστό για την μουσική επένδυση που υπήρχε σε αυτό. Σύμφωνα με τον μουσικό Perturbator (James Kent), το στυλ είναι κυρίως ενόργανο (χωρίς φωνητικά) και συχνά περιέχει κλισέ στοιχεία του '80 στον ήχο, όπως τα ηλεκτρονικά τύμπανα και το αναλογικό συνθεσάιζερ, με σκοπό να θυμίζουν κομμάτια εκείνης της εποχής. 

Αυτή η αισθητική έχει ενσωματωθεί σε ταινίες με ρετρό θεματική και σε βιντεοπαιχνίδια που φιλοξενούν καλλιτέχνες του synthwave. Σύμφωνα με τον Bryan Young του *Glitchslap*, αξιοσημείωτο παράδειγμα είναι το σάουντρακ του Power Glove στο βιντεοπαιχνίδι *Far Cry 3: Blood Dragon*. Επίσης, η ταινία μικρού μήκους *Kung Fury* του David Sandberg έχει μουσική επένδυση από αυτό το είδος.

Ιστορία
-------

Το Synthwave προέρχεται από τα μέσα της δεκαετίας του 2000. Οι Γάλλοι David Grellier (College), Kavinsky ,οι M83 και το ντουέτο Justice θεωρούνται οι πρώτοι που συνέβαλαν στα αρχικά στάδια ανάπτυξης του είδους. Ξεκίνησαν να δημιουργούν μουσική εμπνευσμένη από διάσημους συνθέτες του '80, όμως εκείνη την εποχή συνδέθηκε με την French House.

Δημοτικότητα
------------

Η κυκλοφορία το 2011 της ταινίας *Drive*, της οποίας το σάουντρακ φιλοξένησε αρκετούς καλλιτέχνες του synthwave, ώθησε νέους φαν και δημιουργούς στο είδος. Η αύξηση στον αριθμό των καλλιτεχνών προκάλεσε τη δημιουργία αρκετών υποειδών. Ο Christopher Higgins της *Nerdglow* ανέφερε τους Electric Youth και τον Kavinsky ως τους πιο δημοφιλείς καλλιτέχνες του synthwave το 2014. Από το 2015, το synthwave έγινε πιο γνωστό στο ευρύ κοινό από μουσικούς άλλων ειδών και από δημοφιλή μέσα ενημέρωσης.

*

Παραπομπές
----------

1. 1 2  Neuman, Julia (July 30, 2015). «The Nostalgic Allure of 'Synthwave'». *New York Observer*.. Ανακτήθηκε στις May 16, 2016.
2. ↑  Robert (23 Σεπτεμβρίου 2016). «On The Synthwave Genre and Video Games». *Surreal Resolution*. Ανακτήθηκε στις 17 Ιανουαρίου 2017.
3. 1 2  Hunt, Jon (9 Απριλίου 2014). «We Will Rock You: Welcome To The Future. This is Synthwave». l'etoile. Αρχειοθετήθηκε από το πρωτότυπο στις 11 Ιουλίου 2017. Ανακτήθηκε στις 18 Μαΐου 2015.
4. ↑  Neuman, Julia (23 Ιουνίου 2015). «A Retrowave Primer: 9 Artists Bringing Back the '80s». *MTV Iggy*. Αρχειοθετήθηκε από το πρωτότυπο στις 23 Ιουνίου 2015. Ανακτήθηκε στις 23 Ιουνίου 2015.
5. ↑  «Perturbator - DANGEROUS DAYS». Scene Point Blank. 1 Δεκεμβρίου 2014. Ανακτήθηκε στις 24 Μαΐου 2015.
6. ↑  Calvert, John (13 Οκτωβρίου 2011). «Xeno and Oaklander - Sets & Lights». Drowned in Sound. Αρχειοθετήθηκε από το πρωτότυπο στις 13 Σεπτεμβρίου 2015. Ανακτήθηκε στις 8 Ιουνίου 2015.
7. 1 2  Christopher Higgins (29 Ιουλίου 2014). «The 7 Most Essential Synthwave Artists». Nerdglow.com. Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 18 Μαΐου 2015.
8. 1 2  Lambert, Molly (4 Αυγούστου 2016). «*Stranger Things* and how Tangerine Dream soundtracked the 80s». MTV.com. Ανακτήθηκε στις 28 Αυγούστου 2016.
9. ↑  «The Nostalgic Allure of 'Synthwave'». *Observer* (στα Αγγλικά). 30 Ιουλίου 2015. Ανακτήθηκε στις 9 Φεβρουαρίου 2019.
10. ↑  Cram, Preston (24 Ιουνίου 2021). «What is Synthwave? • Electrozombies». *Electrozombies* (στα Αγγλικά). Ανακτήθηκε στις 24 Ιουνίου 2021.
11. ↑  McCasker, Toby (22 Ιουνίου 2014). «Riding the Cyber Doom Synthwave With Perturbator | NOISEY». Noisey.vice.com. Ανακτήθηκε στις 19 Μαΐου 2015.
12. ↑  Vehlinggo, Aaron (26 Ιουλίου 2015). «Catching Up With Mitch Murder, King of the 80s Revival». *Vehlinggo* (στα Αγγλικά). Ανακτήθηκε στις 9 Φεβρουαρίου 2019.
13. ↑  Eric James Lyman (11 Ιανουαρίου 2015). «Eric James Lyman - Synthwave». Ericlyman.net. Αρχειοθετήθηκε από το πρωτότυπο στις 19 Μαΐου 2015. Ανακτήθηκε στις 19 Μαΐου 2015.
14. ↑  «Drive at Five: Revisiting the Neon-Noir Masterpiece». Vehlinggo.com. Ανακτήθηκε στις 17 Οκτωβρίου 2016.
15. ↑  5 Synthwave Artists to Introduce You to the Blissed-Out Genre-Study Breaks Magazine
16. ↑  Stranger Things’ score is a gateway into synthwave *AV Club*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Synthwave** |

* *Arcade Summer - H Ηλεκτρονική Αναγέννηση της Synthwave της δεκαετίας του '80* Αρχειοθετήθηκε 2019-07-11 στο Wayback Machine.